**Alternativets bestyrelse Lokalforening Hørsholm-Fredensborg**

**Referat af bestyrelsesmøde onsdag den 28. april 2021 kl. 19.30**

Deltagere:

Sidsel Dyekjær (SD), Ingrid Olsen (IO), Anders Kinnerup (AK) og Vibeke Hørsted Jensen (VHJ).

Dagsorden:

1. Opstillingsmøde
2. Valgforbund
3. Repræsentant i Storkredsen
4. Nyt fra kassereren
5. Eventuelt

**Ad 1 – Opstillingsmøde**

SD konstaterede, at der var indkaldt i rette tid til opstillingsmødet den 27. maj. SD kontakter Bina, som kan hjælpe med at få mødet op at stå. AK, som stiller om som kandidat i Hørsholm, og SD, som stiller op som kandidat i Fredensborg, skal sende deres opstillingsgrundlag til bestyrelsen senest den 6. maj. SD videresender grundlagene til bestyrelsen ugen efter.

Vi skal alle huske at tilmelde os mødet på linket fra SD!

**Ad 2 – Valgforbund**

SD indledte med at sige, at der ikke skulle træffes endelig beslutning på dette møde. AK har holdt møde med Thorkild Gruelund i Hørsholm vedr. evt. valgforbund, hvilket blev debatteret i bestyrelsen. AK mangler tilbagesvar fra landssekretariatet mht. hvem det er acceptabelt at gå i valgforbund med – vil kontakte Bine i sekretariatet igen. SD kontakter Bina i storkredsen.

IO og VHJ indhenter nærmere oplysninger vedr. Thorkild Gruelund.

SD sender AK kontaktoplysninger på Ulla Frøsig fra SF til en uformel drøftelse om evt. valgforbund mellem Å og SF i Hørsholm.

I Fredensborg vil det være ønskeligt at indgå valgforbund med SF og Enhedslisten, mens de Radikale formentlig er for store til, at det er hensigtsmæssigt. SD meddeler dette til Ulla Frøsig.

**Ad 3 – Repræsentant i Storkredsen**

AK meddelte, at der var planlagt følgende åbne storkredsmøder:

Den 11. maj med Christian Poll

Den 26. maj med Nicoline Erbs

Indbydelse skulle være sendt ud pr. mail.

**Ad 4 – Nyt fra kassereren**

IO spurgte, om der skulle søges penge i de to kommuner til materialer til den kommende valgkamp. Sidste år søgte vi ikke om noget, og der er en kassebehold­ning på ca. 40.000 kr. Der var enighed om at søge.

**Ad 5 – Eventuelt**

SD foreslog at vi lavede et arrangement efter opstillingsmødet. Der var enighed om forslaget.

Næste møde er fastsat til tirsdag den 1. juni 2021 kl. 19.30.

Mødet sluttede kl. 21.10

VHJ